Translate the text from Welsh to English.



 
Hyd at fis Mawrth eleni, roedd ysgolion yng Nghymru yn gallu gwneud cais am gyllid o Gronfa Cymorth Addysg y Weinyddiaeth Amddiffyn a oedd yn agored i ysgolion ledled y Deyrnas Unedig ac yn targedu cymorth i blant y Lluoedd Arfog. 

 Gan fod y gronfa wedi dod i ben bellach, bydd cronfa newydd sef Cronfa Cymorth i Blant y Lluoedd Arfog yn cael ei sefydlu yn y cyfamser gyda swm o £200,000\.  Caiff ei gweinyddu gan Brosiect Cefnogi Plant y Lluoedd Arfog mewn Addysg a Chymdeithas Llywodraeth Leol Cymru (CLlLC) fydd yn gyfrifol am y gronfa.

 Gwahoddir ysgolion i wneud cais am arian y tymor hwn yn barod ar gyfer y tymor newydd ym mis Medi.  

 Dywedodd Kirsty Williams:

 
> “Ein cenhadaeth yw codi safonau ein cenedl, lleihau’r bwlch cyrhaeddiad a chyflwyno system addysg sy’n destun hyder a balchder cenedlaethol. Er mwyn sicrhau y bydd hyn yn digwydd, rhaid i bob dysgwr yng Nghymru fedru cyflawni ei botensial llawn.
> 
>  "Mae'n rhaid i blant y Lluoedd Arfog symud ysgolion ar fyr rybudd yn aml iawn a gallant hefyd wynebu'r sefyllfa bryderus lle bydd rhiant yn gweithio i ffwrdd oddi cartref ar wasanaeth gweithredol.  Dyna pam mae angen i ni sicrhau bod ysgolion yno i'w cefnogi."

 Dywedodd Alun Davies, Ysgrifennydd y Cabinet dros Lywodraeth Leol a Gwasanaethau Cyhoeddus: 

 
> "Rydyn ni wedi cyflawni llawer yng Nghymru yn cynnig gwasanaethau a chymorth i gymuned y Lluoedd Arfog ac mae camu i mewn i helpu plant personél ar wasanaeth gweithredol i ymgodymu â'r hyn sydd yn amlwg yn gyfnod gofidus iawn yn eu bywyd yn dystiolaeth bellach o'n hymrwymiad.
> 
>  "Mae CLlLC mewn sefyllfa hynod o addas i reoli'r gronfa gyda Phrosiect Cefnogi Plant y Lluoedd Arfog mewn Addysg gan fod ganddynt eisoes gysylltiadau ag ysgolion a'r Lluoedd Arfog yng Nghymru. 
> 
>  "Byddant yn gwneud yn siŵr bod ysgolion yn hollol ymwybodol o'r gronfa newydd a byddant yn eu gwahodd i gyflwyno eu ceisiadau  fel y gall yr arian fod yn ei le yn barod erbyn mis Medi."

 Dywedodd y Cynghorydd Debbie Wilcox, llefarydd ar ran CLlLC ar gyfer Addysg:

 
> "Mae'r straen a'r pryder penodol mae plant y Lluoedd Arfog yn eu hwynebu yn gallu bod yn llethol yn aml, yn arbennig yn yr amgylchedd dysgu. Dyna pam y mae Prosiect Cefnogi Plant y Lluoedd Arfog mewn Addysg yn parhau i weithio'n bositif gyda rhanddeiliaid perthnasol i godi ymwybyddiaeth am broblemau plant y lluoedd arfog mewn addysg ac i gefnogi ysgolion sy'n gweithio gyda'r plant a'r bobl ifanc hyn ledled Cymru."
> 
>  "Bydd y gronfa dros dro hon gan Lywodraeth Cymru am 2018\-19 ac a fydd yn cael ei gweinyddu gan Brosiect Cefnogi Plant y Lluoedd Arfog mewn Addysg o dan adain CLlLC, yn sicrhau bod plant ein lluoedd arfog yn cael y cymorth ychwanegol sydd ei angen arnynt i gyflawni eu potensial yn yr ysgol. Mae CLlLC a Llywodraeth Cymru yn ymrwymedig i leihau'r bwlch mewn cyrhaeddiad ac i ddarparu system addysg sy'n paratoi pob dysgwr yng Nghymru am ddyfodol disglair. Wrth i ni edrych ymlaen, mae'n hanfodol bod arian hir dymor gan y llywodraeth yn cael ei ddiogelu at y dyfodol er mwyn sicrhau bod plant o bob cefndir yn cael y cyfleoedd gorau posibl i ffynnu."

 Dywedodd Ant Metcalfe, Rheolwr Ardal Cymru ar gyfer y Lleng Brydeinig Frenhinol: 

 
> "Mae cael rhiant yn y Lluoedd Arfog yn gall cael effaith anferth ar les rhai o blant y lluoedd arfog. Rydyn ni'n croesawu'r cymorth ychwanegol a fydd o les i blant personél y Lluoedd Arfog yng Nghymru ac yn eu helpu i gael y cymorth sydd ei angen arnyn nhw oherwydd eu hamgylchiadau unigryw. 
> 
>  Ym mis Hydref 2017, fe wnaeth y Lleng Brydeinig lansio canllawiau i blant a theuluoedd y Lluoedd Arfog yng Nghymru i wella ymwybyddiaeth o'r cymorth sydd ar gael iddynt a'n gobaith yw y bydd creu'r gronfa hon yn golygu y bydd mwy o help eto ar gael i blant y lluoedd arfog ledled Cymru."







Translation:


 
Up until March this year schools in Wales were able to bid for funding from the MoD’s Education Support Fund (ESF) which was open to schools across the UK and provided targeted support for Service children. 

 As the fund has now come to an end, a new interim £200,000 Supporting Service Children in Wales Fund will be established.  This will be administered by the Supporting Service Children in Education (SSCE) Project and hosted by the Welsh Local Government Association (WLGA).

 Schools are being invited to bid this term for funding ready for the new term in September.  

 Kirsty Williams said: 

 
> “Our national mission is to raise standards, reduce the attainment gap and deliver an education system that is a source of national pride and confidence. For this to happen, every learner in Wales must be able to achieve their full potential.
> 
>  “Service children often have to move schools at very short notice, and can also face the anxiety of having a parent away on active service.  That’s why we need to ensure schools are there to support them.”

 Alun Davies, Cabinet Secretary for Local Government \& Public Services, said: 

 
> “We have made tremendous progress in Wales in delivering services and support for our Armed Forces community and stepping up to help the children of active personnel through what can clearly be a stressful time in their life is further evidence of our commitment. 
> 
>  “The WLGA is particularly well suited to manage the fund with the SSCE as they already have the links with schools and the Armed Forces in Wales. 
> 
>  “They will be making sure that schools are fully aware of the new fund and will be inviting them to submit their bids so that the funding is in place ready for September.”

 Councillor Debbie Wilcox, WLGA Spokesperson for Education, said:

 
> “The unique stresses and anxieties that Service children face can often be overwhelming especially in a learning environment. That is why the SSCE Project continues to work positively with relevant stakeholders, raising awareness of the issues of service children in education and supporting schools working with these children and young people across Wales.”
> 
>  “This interim Welsh Government fund for 2018\-19, administered by SSCE and hosted by WLGA, will ensure that the children of our armed forces are given the additional support that they need to fulfil their potential at school. WLGA and Welsh Government are committed to reduce the attainment gap and to provide an education system which prepares all learners in Wales for bright futures. As we look ahead, it is imperative that long\-term government funding is secured for future years to ensure that children of all backgrounds are given the best possible opportunities to thrive.”

 Ant Metcalfe, Wales Area Manager for The Royal British Legion said: 

 
> “Having a parent in the Armed Forces can have a tremendous impact on the wellbeing of some service children. We welcome any additional support that benefits the children of Armed Forces personnel in Wales and helps them gain access to the help they need due to their unique circumstances. 
> 
>  “In October 2017 the Legion launched a guide for Service children and families in Wales to improve awareness of the support available to them and we hope the establishment of this fund will further increase the help available for service children across Wales’.